Besides Chief Minister Manohar Parrikar, two other ministers Urban Development Minister Francis DSouza and Power Minister Pandurang Madkaikar are ill and unable to attend the House proceedings
गोव्याचे प्रशासन मुख्यमंत्री मनोहर पर्रीकर आणि अन्य दोन आजारी मंत्री ऊर्जामंत्री पांडुरंग मडकईकर व शहर विकास मंत्री फ्रान्सिस डिसोझा यांच्या सततच्या गैरहजेरीमुळे नेतृत्वहीन झाले आहे. मुख्यमंत्री पर्रीकर याना उपचारासाठी सतत परदेशी जावे लागते. तरी त्यांनी आपला प्रभार दुसऱ्याकडे सोपवलेला नाही. मडकईकर आणि डिसोझा हे दोन मंत्री राज्याच्या कारभारात कधी परतणार हे निश्चित नाही. अशा स्थितीत प्रशासन चालवायचे कुणी, असा सवाल करून खलप म्हणाले, राज्य शासन संवैधानिक संकटात सापडले असून प्रशासन चालविण्यासाठी गोव्यात राष्ट्रपती राजवट लागू करावी अशी मागणी काँग्रेस राज्यपालांकडे करणार आहे. अशा स्थितीत राज्यपालांनी याप्रकरणी हस्तक्षेप करायला हवा, असेही खलप यांनी सांगितले.